CELEX: 62013CN0197
Language: sk
Date: 2013-01-31 00:00:00
Title: Vec C-197/13 P: Odvolanie podané 16. apríla 2013 : Španielske kráľovstvo proti rozsudku Všeobecného súdu (ôsma komora) z  31. januára 2013 vo veci T-540/10, Španielsko/Komisia

22.6.2013   
            
            
               SK
            
            
               Úradný vestník Európskej únie
            
            
               C 178/5
            
         Odvolanie podané 16. apríla 2013: Španielske kráľovstvo proti rozsudku Všeobecného súdu (ôsma komora) z 31. januára 2013 vo veci T-540/10, Španielsko/Komisia
   (Vec C-197/13 P)
   2013/C 178/10
   Jazyk konania: španielčina
   
      Účastníci konania
   
   
      Odvolateľ: Španielske kráľovstvo (v zastúpení: A. Rubio González, splnomocnený zástupca)
   
      Ďalší účastník konania: Európska komisia
   
      Návrhy odvolateľa
   
   
               —
            
            
               vyhovieť odvolaniu a zrušiť rozsudok Všeobecného súdu z 31. januára 2013 vyhlásený vo veci T-540/10, Španielsko/Komisia,
            
         
               —
            
            
               zrušiť rozhodnutie Komisie K(2010) 6154 z 13. septembra 2010, ktorým bola znížená pomoc z Kohézneho fondu na štádia projektov: „Vysokorýchlostná trať Madrid — Zaragoza — Barcelona — francúzska hranica. Úsek Lleida — Martorell (platforma). Podúsek IX-A“ (CCI 2001.ES.16.C.PT.005), „Vysokorýchlostná trať Madrid — Zaragoza — Barcelona — francúzska hranica. Úsek Lleida — Martorell (platforma). Podúsek X-B (Avinyonet del Penedés — Sant Sadurní d’Anoia)“ (CCI 2001.ES.16.C.PT.008), „Vysokorýchlostná trať Madrid — Zaragoza — Barcelona — francúzska hranica. Úsek Lleida — Martorell (platforma). Podúsek XI-A a XI-B (Sant Sadurni d’Anoia — Gelida)“ (CCI 2001.ES.16.C.PT.009) a „Vysokorýchlostná trať Madrid — Zaragoza — Barcelona — francúzska hranica. Úsek Lleida — Martorell (platforma). Podúsek IX-C“ (CCI 2001.ES.16.C.PT.010),
            
         
               —
            
            
               zaviazať Komisiu na náhradu trov konania.
            
         
      Odvolacie dôvody a hlavné tvrdenia
   
   Nesprávne právne posúdenie, pokiaľ ide o účinky lehoty stanovenej v článku H ods. 2 prílohy II nariadenia Rady (ES) č. 1164/94 (1) zo 16. mája 1994, ktorým sa zriaďuje kohézny fond. Po uplynutí uvedenej lehoty Komisia už nemôže prijať opatrenie na úpravu financovania, preto je povinná vykonať platbu a vykonaná úprava je protiprávna.
   Nesprávne právne posúdenie v pojme obstarávanie, v zmysle smernice 93/38/EHS (2) zo 14. júna 1993 o koordinácii postupov verejného obstarávania subjektov pôsobiacich vo vodnom, energetickom, dopravnom a telekomunikačnom sektore. Článok 20 ods. 2 písm. e) a f) smernice 93/38 sa vo všeobecnosti neuplatňuje na všetky zmeny verejných obstarávaní dohodnuté počas fázy ich vykonávania, ale iba na podstatné zmeny. Podstatnú zmenu predstavujúcu nové verejné obstarávanie možno konštatovať, iba keď sú splnené podmienky stanovené v rozsudku Pressetext Nachrichtenagentur (3).
   
      (1)  Ú. v. ES L 130, s. 1; Mim. vyd. 14/001, s. 9.
   
      (2)  Ú. v. ES L 199, s. 84; Mim. vyd. 06/002, s. 194.
   
      (3)  Rozsudok Súdneho dvora z 19. júna 2008, Pressetext Nachrichtenagentur (C-454/06, Zb. s. I-4401).